અમદાવાદ: અમદાવાદમાં ડેન્ગ્યુ અને ચિકનગુનિયાના રોગે ઉત્પાત મચાવ્યો છે. ઘરે ઘરે ડેન્ગ્યુ અને ચિકનગુનિયાના દર્દીના ખાટલા જોવા મળે છે. દિલ્હીની જેમ અમદાવાદમાં ડેન્ગ્યુના ટાઇપ-ત્રણ વાઇરસે દેખા દેતાં તંત્ર પણ મૂંઝવણમાં મુકાયું છે. ડેન્ગ્યુ અને ચિકનગુનિયાની સારવાર માટે એલોપ‌ે‌િથક દવા અસરકારક નિવડતી નથી, જેના કારણે સત્તાવાળાઓ આયુર્વેદિક ઉકાળાનો આશરો લેવાના છે. નાગરિકોને મફત આયુર્વેદિક ઉકાળો પીવડાવવાની દિશામાં ચક્રો ગતિમાન કરાયાં છે.